Neuvoston direktiivi 80/213/ETY, annettu 22 päivänä tammikuuta 1980, eläinten terveyttä koskevista seikoista yhteisön sisäisessä tuoreen lihan kaupassa annetun direktiivin 72/461/ETY muuttamisesta



Virallinen lehti nro L 047 , 21/02/1980 s. 0001 - 0002

Suomenk. erityispainos Alue 3 Nide 11 s. 0204

Kreikank. erityispainos: Luku 03 Nide 27 s. 0237

Ruotsink. erityispainos Alue 3 Nide 11 s. 0204

Espanjank. erityispainos: Luku 03 Nide 17 s. 0113

Portugalink. erityispainos: Luku 03 Nide 17 s. 0113



NEUVOSTON DIREKTIIVI, annettu 22 päivänä tammikuuta 1980, eläinten terveyttä koskevista seikoista yhteisön sisäisessä tuoreen lihan kaupassa annetun direktiivin 72/461/ETY muuttamisesta (80/213/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ja erityisesti sen 43 ja 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että direktiivissä 72/461/ETY(), sellaisena kuin se on viimeksi muutettuna direktiivillä 78/54/ETY(), säädetään terveyttä koskevista vaatimuksista, jotka lihaksi käytettävien eläinten on täytettävä, vaikka yhteisön sisäiseen tuoreen lihan kauppaan ei tarttuvien tai helposti tarttuvien eläintautien leviämisvaaran vuoksi saa päästää sellaisista eläimistä peräisin olevaa lihaa, jotka eivät täytä asetettuja terveysvaatimuksia, sitä voidaan käyttää muihin tarkoituksiin, kun se on käsitelty näiden taudinaiheuttajien hävittämiseksi, ja tällainen liha olisi sen vuoksi varustettava erityismerkinnällä, jolla osoitetaan, että sitä ei saa päästää yhteisön sisäiseen tuoreen lihan kauppaan ja jolla taataan, että sitä voidaan käyttää terveydellisten ominaisuuksiensa perusteella muihin tarkoituksiin, esimerkiksi tiettyjen lihatuoteryhmien valmistamiseen, ON ANTANUT TÄMÄN DIREKTIIVIN: 1 artikla Muutetaan direktiiviä 72/461/ETY seuraavasti: 1. Lisätään seuraava artikla: "5 a artikla Sen estämättä, mitä 5 artiklan 1 kohdassa säädetään ja jos lihaa ei ole aiottu yhteisön sisäiseen tuoreen lihan kauppaan, tässä artiklassa tarkoitetussa lihassa voi olla direktiivin 64/433/ETY liitteessä I olevassa IX luvussa määritelty merkintä edellyttäen, että tämän direktiivin liitteessä tarkoitettu erityismerkintä on tehty suoraan tämän päälle. Merkintävälineiden säilyttämisessä ja käytössä on noudatettava soveltuvin osin direktiivin 64/433/ETY liitteessä I olevassa IX luvun 39 alakohdassa olevia säännöksiä. Tällainen liha on otettava käsiteltäväksi, leikattava, kuljetettava ja varastoitava erillään tai eri aikana kuin yhteisön sisäiseen tuoreen lihan kauppaan tarkoitettu liha." 2. Lisätään seuraava liite: "LIITE Muuhun käyttöön kuin yhteisön sisäisessä tuoreen lihan kaupassa käytettäväksi tarkoitetun lihan merkintä 1. Leiman asettaminen toisen leiman päälle on tehtävä siten, että direktiivin 64/433/ETY liitteessä I olevan IX luvun 40 numerossa määritellyn soikion muotoisen leiman päälle asetetaan kahden toisiaan suorakulmaisesti leikkaavan viivan muodostama vinoristi siten, että tämän leikkauskohta tulee leiman keskelle, ja siten, ettei se heikennä tässä olevien tietojen luettavuutta. 2. Edellä 1 kohdassa tarkoitetut merkinnät voidaan tehdä myös yhdellä leimalla, joka on 6,5 cm pitkä ja 4,5 cm leveä soikionmuotoinen leima; leimassa on oltava täysin luettavin merkinnöin seuraavat tiedot: P leiman yläosassa oleva lähettäjämaan nimi isoin kirjaimin, P leiman keskellä oleva teurastamon eläinlääkinnällinen hyväksymisnumero, P leiman alaosassa olevat lyhenteet EEC P CEE P EWG P EEG P EØF, P kaksi ristikkäistä vinosti leiman poikki kulkevaa ja leiman keskellä toisensa kohtisuoraan leikkaavaa suoraa viivaa, jotka kulkevat siten, etteivät annetut tiedot peity. Kirjainten on oltava 0,8 cm korkeita ja numeroiden 1 cm korkeita. Leimassa voi olla myös tiedot, joilla lihan tarkastanut eläinlääkäri voidaan tunnistaa." 2 artikla Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset 31 päivänä joulukuuta 1980. 3 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä tammikuuta 1980. Neuvoston puolesta Puheenjohtaja G. MARCORA () EYVL N:o C 289, 19.11.1979, s. 42 () Lausunto annettu 24 ja 25 päivänä lokakuuta 1979. () EYVL N:o L 302, 31.12.1972, s. 24 () EYVL N:o L 16, 20.1.1978, s. 22